b'\n_START_ARTICLE_\nKopajsko jezero\n_START_PARAGRAPH_\nKopajsko jezero (Kopais L\xc3\xadmni [kopa\xc3\xads l\xc3\xadmne]) je izsu\xc5\xa1eno mo\xc4\x8dvirno jezero v Gr\xc4\x8diji._NEWLINE_Kopajsko jezero tudi Kopais ali Kopaida (gr\xc5\xa1ko \xce\x9a\xcf\x89\xcf\x80\xce\xb1\xce\x90\xcf\x82) je 250 km\xc2\xb2 veliko izsu\xc5\xa1eno mo\xc4\x8dvirno jezero, ki je le\xc5\xbealo v severnem delu gr\xc5\xa1ke pokrajine Beocije, nastalo v raz\xc5\xa1irjenem delu reke Kafissos. Z melioracijskimi deli so do leta 1883 ve\xc4\x8dino jezerskega dna spremenili v kmetijske povr\xc5\xa1ine namenjene pridelavi \xc5\xbeita in bomba\xc5\xbea._NEWLINE_Bregovi jezera so bili poseljeni \xc5\xbee v neolitiku, iz mikenske dobe pa so izpri\xc4\x8dani obrambni zidovi in prekopi. Na severnem delu jezera, na ploskem vrhu nizkega gri\xc4\x8da, ki je bil nekdaj otok Gla so ostanki 5,5 m debelega in 3, 2 km dolgega kro\xc5\xbenega zidu s temelji vhodov v mikensko utrdbo iz 14. stoletja pr. n. \xc5\xa1t.. V notranjosti utrdbe so ostanki pala\xc4\x8d, zgrajenih iz klesanega kamna. Anti\xc4\x8dno ime utrdbe na otoku Gla ni znano.'